Vriendelike ontvangs. Sentraal geleë. Ons het toe sommer weer die huisie gekry waarin ons gebly het die vorige keer. Kan geen fout vind met enigiets. Die inligtingstuk in die huisie is ook baie behulpsaam met inligting oor die dorp en omgewing, asook relevante inligting soos eetplekke. Voorwaar 'n plek wat ons weer van sal gebruik maak in die toekoms.
Ons kinders het die klimrame en putt-putt vreeslik geniet, en hulle wil van nou af altyd daar oorslaap. Die kamer was skoon en netjies, maar dit kan dalk bietjie oorgedoen word - sommige afwerkings is baie oud, en jy kan sien dis al deur baie mense gebruik - veral die badkamer. Die hek waaragter ons parkeer het, is moeilik om oop en toe te maak, dit kan doen met 'n afstandbeheer en outomatiese funksie. Bogenoemde is egter positiewe kritiek, ons het baie lekker gebly en sal definitief weer daar bly.
Wat 'n heerlike verrassing in die hartjie van Graaff-Reinet. Vriendelike ontvangs, goed ingeligte personeel wat goeie aanbevelings maak en dan die verblyf self wat uitstekend was.